ಈಜಿಪ್ಟಿನ ಬ್ಲಾಗರ್ ಕರೀಮ್ ಅಮೀರ್, ತಮ್ಮ ಬ್ಲಾಗ್ ಮೂಲಕ ಈಜಿಪ್ಟಿನ ಅಧ್ಯಕ್ಷ ಹೊಸ್ನಿ ಮುಬಾರಕ್ ರನ್ನು ಮತ್ತು ಮುಸ್ಲಿಮ್ ಸಂಸ್ಥೆಯೊಂದನ್ನು ಅವಮಾನಿಸಿದ್ದರು. ಈ ಕಾರಣಕ್ಕಾಗಿ ಅವರ ಮೇಲೆ ಕ್ರಮ ಕೈಗೊಳ್ಳಲಾಗಿತ್ತು. ಈಜಿಪ್ಟಿನ ಇತಿಹಾಸದಲ್ಲಿ ಬ್ಲಾಗಿಗರೊಬ್ಬರು ಕಾನೂನು ಕ್ರಮಕ್ಕೆ ಒಳಗಾದ ಪ್ರಥಮ ಪ್ರಕರಣ ಇದಾಯಿತು. ಅಲೆಕ್ಸಾಂಡ್ರಿಯಾದಲ್ಲಿ ನಡೆದ ಕೂಲಂಕಷ ವಿಚಾರಣೆಯ ನಂತರ ಈ ಬ್ಲಾಗಿಗರನ್ನು ತಪ್ಪಿತಸ್ಥರೆಂದು ನಿರ್ಣಯಿಸಿ, ಇಸ್ಲಾಮ್ ಅನ್ನು ಅವಮಾನಿಸಿದ ಹಾಗೂ ರಾಜದ್ರೋಹದ ಕಾರಣಗಳಿಗಾಗಿ 3 ವರ್ಷ ಮತ್ತು ಮುಬಾರಕ್ ಅವರನ್ನು ಅವಮಾನಿಸಿದ್ದಕ್ಕೆ 1 ವರ್ಷ ಕಾಲ ಸೆರೆಮನೆವಾಸದ ಶಿಕ್ಷೆ ವಿಧಿಸಲಾಯಿತು.